rejauldu/bengali-wikipedia huggingface dataset:
ভাসিলা রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।    তথ্যসূত্র   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:কলকাতা শহরতলি রেল স্টেশন বিষয়শ্রেণী:১৯৬২-এ চালু রেলওয়ে স্টেশন
বড়কুল পশ্চিম বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।   আয়তন  বড়কুল পশ্চিম ইউনিয়নের আয়তন ২,২৮৬ একর।   জনসংখ্যার উপাত্ত  ২০১১ সালের পরিসংখ্যান অনুযায়ী বড়কুল পশ্চিম ইউনিয়নের জনসংখ্যা ১৬,৯৩৯ জন। এর মধ্যে পুরুষ ৭,৮৮৮ জন এবং মহিলা ৯,০৫১ জন। মোট পরিবার ৩,৪৩০টি।   অবস্থান ও সীমানা  হাজীগঞ্জ উপজেলার দক্ষিণাংশে বড়কুল পশ্চিম ইউনিয়নের অবস্থান। এ ইউনিয়নের পূর্বে বড়কুল পূর্ব ইউনিয়ন, উত্তরে হাজীগঞ্জ পৌরসভা, পশ্চিমে হাজীগঞ্জ সদর ইউনিয়ন এবং দক্ষিণে ফরিদগঞ্জ উপজেলার সুবিদপুর পূর্ব ইউনিয়ন অবস্থিত।   প্রশাসনিক কাঠামো  বড়কুল পশ্চিম ইউনিয়ন হাজীগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী বড়কুল পশ্চিম ইউনিয়নের সাক্ষরতার হার ৫৮.৫%।   শিক্ষা প্রতিষ্ঠান  [ সাদ্রা হামিদীয়া ফাজিল মাদ্রাসা ] [ রামচন্দ্রপুর কাশেমীয়া ফাজিল মাদ্রাসা ] [ আলী আহমেদ ইসলামি দাখিল মাদ্রাসা ] [ রামচন্দ্রপুর উচ্চ বিদ্যালয় ]   যোগাযোগ ব্যবস্থা    খাল ও নদী    হাট-বাজার    দর্শনীয় স্থান   ঐতিহাসিক সাদরা দরবার শরীফ   উল্লেখযোগ্য ব্যক্তি   ছাত্রনেতা মোহাম্মদ হাছান    জনপ্রতিনিধি    আরও দেখুন   হাজীগঞ্জ উপজেলা  হাজীগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাজীগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আবু সালেক বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  আবু সালেকের বাবার নাম আবুল হাশেম এবং মায়ের নাম মাজেদুন নেছা।  জন্মস্থানঃ ব্রাক্ষণবাড়িয়া, আখাউড়া, ভাটামাথা, হাসেমপুর   মুক্তিযুদ্ধে অবদান  আবু সালেক ১৯৭১ সালের ৩০ এপ্রিল নিজ এলাকা ব্রাহ্মণবাড়িয়ার কসবা থেকে পালিয়ে ভারতে যান। সে সময় তিনি সপ্তম শ্রেণীতে পড়াশোনা করতেন। তখন তাঁর বয়স ছিল ১৪। ভারতে গিয়ে ওমপিনগরে তিনি প্রশিক্ষণ নেন। এরপর তাঁকে মেলাঘরে ২ নম্বর সেক্টরে পাঠানো হয়। সেখানে ৪ বেঙ্গল রেজিমেন্টের একটি কোম্পানিতে তিনি অন্তর্ভুক্ত হন। আবু সালেক কসবা এলাকায় যুদ্ধ করেন। একদিন হাবিলদার আবদুল হালিমের নেতৃত্বে তাঁরা একটি গ্রুপ মনিয়ন্দ গ্রামে গিয়ে পাকিস্তানি সেনা ও তাদের সহযোগী রাজাকাদের বিরুদ্ধে যুদ্ধ করেন। কয়েক দিন পর তাঁরা ১০ জন আবার রাতে পাকিস্তানিদের পাকা বাংকারের কাছে গিয়ে অধিনায়কের নির্দেশে গুলি করা শুরু করেন। এর ১০ দিন পর আর একটি অপারেশনের করে তাঁরা কসবা হাইস্কুলের কাছাকাছি চন্দ্রপুর গ্রামে অবস্থান নেন। সেদিনই মধ্যরাত থেকে শুরু হয় প্রচণ্ড গোলাগুলি। একপর্যায়ে পাকিস্তানি বাহিনীর মর্টার আক্রমণে বাংকার ত্যাগ করা মুক্তিযোদ্ধাদের অপরিহার্য হয়ে ওঠে। কিন্তু শত্রুপক্ষকে ব্যস্ত রাখা না গেলে কেউ বেরোতে পারবেন না। আবু সালেক তখন নিজের জীবন বাজি রেখে গুলিবর্ষণ অব্যাহত রেখে সহযোদ্ধাদের অণুরোধ করলেন বাংকার থেকে বেরিয়ে যেতে। ২২ নভেম্বর চণ্ডীদ্বারবাজারসংলগ্ন খাতপাড়া গ্রামে এক যুদ্ধে মো. আবু সালেক শত্রুপক্ষের নিক্ষিপ্ত শেলের টুকরার আঘাতে আহত হন। তাঁকে উদ্ধার করে গৌহাটি হাসপাতালে পাঠানো হয়।    সম্মাননা ও স্বীকৃতি  মুক্তিযুদ্ধে সাহসিকতার জন্য কিশোর মুক্তিযোদ্ধা আবু সালেক বীর প্রতীক খেতাব পেয়েছেন।   তথ্যসূত্র   বিষয়শ্রেণী:বীর প্রতীক বিষয়শ্রেণী:ব্রাহ্মণবাড়িয়া জেলার মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
হাস্কি স্টেডিয়াম টেক্সাসের হিউস্টনে অবস্থিত হিউস্টন ব্যাপটিস্ট বিশ্ববিদ্যালয়ের স্টেডিয়াম । এটা আমেরিকান ফুটবলের জন্য ব্যবহৃত হয় এবং হিউস্টন ব্যাপটিস্ট হাস্কিজ ফুটবল দলের স্বাগতিক মাঠ। স্টেডিয়ামটি বিচনাট এবং ফনড্রেন সড়কের সংযোগস্থলে অবস্থিত। এর প্রাথমিক ধারণক্ষমতা ৫,০৬৫ যা ভবিষ্যতে সম্প্রসারণযোগ্য। স্টেডিয়ামটি ২০১৪ সালের ৬ সেপ্টেম্বর, হিউস্টন ব্যাপটিস্ট হাস্কিজ ও ম্যাকমারি ওয়ার হক-এর মধ্যকার আমেরিকান ফুটবল খেলার মাধ্যমে উদ্বোধন করা হয়।   বৈশিষ্ট্য  স্টেডিয়ামের পশ্চিম অংশে ৪৬৮টি চেয়ারসহ মোট ৫,০৬৫ দর্শক ধারণক্ষমতা বিশিষ্ট আসন ব্যবস্থার গ্র্যান্ডস্ট্যান্ড রয়েছে। স্টেডিয়ামের উত্তরাংশে মাটির সমতল ঢিবি রয়েছে। স্টেডিয়ামটিতে ১২ ফুট x ৭১ ফুট পরিমাপের দুটি প্রেস বাক্স রয়েছে। প্রেস কক্ষ দুইটি গ্র্যান্ড স্ট্যান্ডের উপরের তলায় অবস্থিত, যেখানে লিফটের মাধ্যমে গমন সুবিধা রাখা হয়েছে। প্রেসবাক্স দুইটির মাঝে টেলিভিশনে খেলা সম্প্রচারের জন্য একটি ক্যামেরা মঞ্চ স্থাপিত হয়েছে। গ্র্যান্ডস্ট্যান্ডদের উত্তর ও দক্ষিণ দিকে টিকিট বক্স অফিস ও ছাড়কক্ষ রয়েছে। গ্র্যান্ডস্ট্যান্ডদের উত্তর ও দক্ষিণ দিকের টিকেটঘর গুলির মাঝে খেলোয়াড়দের বিশ্রামকক্ষ এবং হাস্কি অ্যাথলেটিক কারিকুলামের শিক্ষার্থীদের জন্য একটি ওজনঘর রয়েছে। স্টেডিয়ামের মাঠটি ডানহাম ফিল্ড নামে পরিচিত। সম্পূর্ণ মাঠটি 'ডেসো আইডিএনএ' নামক কৃত্রিম ঘাসে আবৃত। ২০১৩ সালের আমেরিকান ফুটবল মৌসুম শেষ হওয়ার পর, এই মাঠে কৃত্রিম ঘাস বসানো হয়। স্টেডিয়ামটি সম্পূর্ণ তৈরি না হওয়া এবং ২০১৪ মৌসুমের আগ পর্যন্ত মাঠটি হিউস্টন ব্যপ্টিস্ট হাস্কিজ দলের অনুশীলন ক্ষেত্র হিসাবে ব্যবহৃত হয়েছিল।   অনুদান এবং উপহার  আর্চি ও লিন্ডা ডানহাম এবং বব ও জেনিস ম্যাকনেয়ার স্টেডিয়ামটি তৈরি করতে সহায়তা করেছিলেন। আর্চি ও লিন্ডা ডানহাম স্টেডিয়ামের মাঠ তৈরি এবং অনুশীলন ক্ষেত্র নির্মাণে অনুদান দিয়েছেন, তাদের সম্মানে স্টেডিয়ামটির মাঠের নামকরণ ডানহাম ফিল্ড করা হয়েছে। ম্যাকনেয়ার্স এই স্টেডিয়ামের আসন, টিকিট অফিস এবং প্রেসবক্স নির্মাণে অনুদান দিয়েছিলেন।   শীর্ষ পাঁচ দর্শক সমাগম  উদ্বধোনের পর হতে শীর্ষ পাঁচ দর্শক সমাগমের তালিকা নিম্নরূপ- ক্রম উপস্থিতি তারিখ খেলা ও স্কোর ১ ৪,১২৫ ১০ সেপ্টেম্বর, ২০১৬ হিউস্টন ব্যপ্টিস্ট ২৪, টেক্সাস দক্ষিণ ২০ ২ ৪,০১৮ ৬ সেপ্টেম্বর, ২০১৪ ম্যাকমারি ২৬, হিউস্টন ব্যপ্টিস্ট ১৭ ৩ ৩,৮২৩ ২৭ সেপ্টেম্বর, ২০১৪ অ্যাবিলিন ৫৯, হিউস্টন ব্যপ্টিস্ট ১৪ ৪ ৩,৩৮৬ ২৫ অক্টোবর, ২০১৪ হিউস্টন ব্যপ্টিস্ট ৩১, নিকোলস রাজ্য ২১ ৫ ৩,২১৭ ১৫ অক্টোবর, ২০১৬ নিকোলস রাজ্য ৩৩, হিউস্টন ব্যপ্টিস্ট ৩০ (২ অতিরিক্ত সময়)   চিত্রশালা    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্টেডিয়াম বিষয়শ্রেণী:২০১৪-এ প্রতিষ্ঠিত বিষয়শ্রেণী:যুক্তরাষ্ট্রের স্টেডিয়াম বিষয়শ্রেণী:বিশ্ববিদ্যালয়ের স্টেডিয়াম
মহেন্দ্রলাল বিশ্বাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। চট্টগ্রাম জেলায় যুব বিদ্রোহ সংঘটনের পর থেকে তার বাড়ি বিপ্লবীদের আশ্রয়স্থল কেন্দ্র হয়ে ওঠে। তার দুই পুত্র সুরেশ ও বিমল বিপ্লবী দলে যোগ দেন। ব্রিটিশ বাহিনীর হাত থেকে বিপ্লবীদের বাঁচানোর জন্য দিনরাত পাহারা দিতেন। বহুবার বাড়ি তল্লাশি করেও পুলিস কাউকে ধরতে পারেনি। অবশেষে ১৯৩৬ সনে তাকে গ্রেপ্তার করা হয়। জেলে অনশন করে তিনি প্রাণ উৎসর্গ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫-৫৮৬,  ব্রিটিশ বিরোধী আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন দাস, মহাবীর সিং, মোহিতমোহন মৈত্র, মোহনকিশোর নমোদাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিত রামরক্ষা সহ আরো অনেকে।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫-১৯৬।শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৪।  জন্ম মহেন্দ্রলাল বিশ্বাসের জন্ম চট্টগ্রাম জেলার কোধুরখিলে।  তথ্যসূত্র   বিষয়শ্রেণী:পূর্ববঙ্গে জন্ম বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:চট্টগ্রাম জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:২০শ শতাব্দীর রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
ইতি কুন্তী হলো শ্রী ভেঙ্কটেশ ফিল্মসের প্রযোজনায় নির্মিত বাংলা ভাষার একটি স্বল্প দৈর্ঘ্যে চলচ্চিত্র। এটি রচনা ও পরিচালনা করেছেন এবং চিত্রনাট্য লিখেছেন রজত রায় এবং অরুণভ মুখোপাধ্যায়। ২৪ জুন ২০২১ সালে এটি ইউটিউবে মুক্তি পায়। এতে মুখ্য ভূমিকায় অভিনয় করেছেন ঐশী ভট্টাচার্য।   অভিনয়ে   ঐশী ভট্টাচার্যর  শ্রীজীতা বন্দ্যোপাধ্যায়  কণ্ঠ   মান্না  সোহেলী নন্দী   তথ্যসূত্র   বিষয়শ্রেণী:২০২১-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
টমাস সি. কুইন হলেন একজন মার্কিন চিকিৎসক এবং সংক্রামক রোগ গবেষক যিনি এইচআইভি/এইডস গবেষণায় বিশেষজ্ঞ। তিনি জনস হপকিন্স স্কুল অফ মেডিসিনের মেডিসিন এবং রোগবিজ্ঞানের অধ্যাপক এবং বিশ্ব স্বাস্থ্যের জন্য জনস হপকিন্স সেন্টারের পরিচালক। এছাড়াও তিনি জনস হপকিন্স স্কুল অফ পাবলিক হেলথের আন্তর্জাতিক স্বাস্থ্য, মহামারীবিদ্যা, এবং আণবিক অণুজীববিজ্ঞান এবং রোগ-প্রতিরোধ বিদ্যার অধ্যাপক এবং জনস হপকিন্স স্কুল অফ নার্সিং-এ নার্সিংয়ের অধ্যাপক। এছাড়াও, তিনি ন্যাশনাল ইনস্টিটিউট অফ অ্যালার্জি অ্যান্ড ইনফেকশিয়াস ডিজিজেসের আন্তর্জাতিক গবেষণার সহযোগী পরিচালক হিসাবে কাজ করেছেন।   শিক্ষা এবং কর্মজীবন  কুইন নটরডেম বিশ্ববিদ্যালয়ে শিক্ষিত হন, সেখান থেকে যথাক্রমে ১৯৬৯ এবং ১৯৭০ সালে স্নাতক এবং স্নাতকোত্তর ডিগ্রি অর্জন করেন। ১৯৭৪ সালে, তিনি নর্থওয়েস্টার্ন ইউনিভার্সিটি ফেইনবার্গ স্কুল অফ মেডিসিন থেকে তার এমডি লাভ করেন। তিনি ১৯৭৭ সাল থেকে অন্তররোগ ওষুধে এবং ১৯৮২ সাল থেকে সংক্রামক রোগে আমেরিকান বোর্ড অফ ইন্টারনাল মেডিসিন দ্বারা বোর্ড-প্রত্যয়িত হয়েছেন। ২০০৪ সালে, তিনি ন্যাশনাল একাডেমি অফ সায়েন্সেসের ইনস্টিটিউট অফ মেডিসিনে নির্বাচিত হন এবং ২০০৬ সালে, তাকে জনস হপকিন্স ইউনিভার্সিটি সেন্টার ফর গ্লোবাল হেলথের প্রতিষ্ঠাতা পরিচালক মনোনীত করা হয়। তিনি আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স এবং আমেরিকার সংক্রামক রোগ সোসাইটির একজন ফেলো।"Thomas C Quinn, M.D., Professor of Medicine". Johns Hopkins Medicine. Retrieved 2022-03-29.   তথ্যসূত্র    বহিঃসংযোগ    অনুষদ পৃষ্ঠা     দ্বারা সূচিত করা হয়েছে  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন সংক্রামক রোগের চিকিৎসক বিষয়শ্রেণী:ন্যাশনাল একাডেমি অফ মেডিসিনের সদস্য বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটরডেম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জনস হপকিন্স বিশ্ববিদ্যালয়ের শিক্ষক বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:এইচআইভি/এইডস গবেষক
ভারতের কমিউনিস্ট গদর পার্টি হল একটি চরম-বাম রাজনৈতিক দল যা মার্ক্সবাদ-লেনিনবাদের উপর ভিত্তি করে ভারতে কমিউনিস্ট বিপ্লবের জন্য প্রতিশ্রুতিবদ্ধ।   ইতিহাস  দলটি ২৫ ডিসেম্বর ১৯৮০-এ প্রতিষ্ঠিত হয়েছিল, হিন্দুস্তানি গদর পার্টি - ১৯৭০ সালে কানাডায় প্রতিষ্ঠিত ভারতীয় মার্ক্সবাদী-লেনিনবাদীদের সংগঠনের ধারাবাহিকতা হিসাবে। দলটি ১৯৭০ এর দশকে পাঞ্জাবে উপস্থিতি প্রতিষ্ঠা করেছিল। প্রাথমিকভাবে দলটি ভারতে, বিশেষ করে পাঞ্জাবে নকশাল আন্দোলনের সাথে নিজেদের পরিচয় দেয়। যাইহোক, ১৯৭০ এর দশকের শেষের দিকে গ্রুপটি তিন বিশ্ব তত্ত্বকে প্রত্যাখ্যান করে এবং চীন-আলবেনিয়ান বিভক্তিতে আলবেনিয়ার পক্ষে ছিল।Judge, Paramjit S. Insurrection to Agitation: The Naxalite Movement in Punjab. Bombay: Popular Prakashan, 1992. p. 145statement of cgpi 15 August 2000 Leftist Parties of India  পার্টির নাম আমেরিকা ভিত্তিক গদর পার্টি থেকে অনুপ্রাণিত হয়েছিল, যা ১৯০০ এর দশকের গোড়ার দিকে ভারতীয় বিপ্লবীদের দ্বারা গঠিত হয়েছিল। গদর মানে বিদ্রোহ, ভারতীয় বিদ্রোহকে নির্দেশ করে একটি বর্ণনামূলক সংক্ষিপ্ত রূপ।  দলটি সেই সময়ে ভারতের কমিউনিস্ট পার্টি (সিপিআই) এবং ভারতের কমিউনিস্ট পার্টি (মার্ক্সবাদী) (সিপিআই(এম)) এর নীতির বিরোধিতা করেছিল, যা সিজিপিআই অনুসারে উভয়ই সংসদীয় নীতি গ্রহণ করেছিল এবং সোভিয়েত ইউনিয়নকে সমর্থন করেছিল। এবং নকশালবাড়ি টুকরো টুকরো হয়ে যায়। দলটি 'জাতীয় নিপীড়নের' বিরোধিতা করার নীতিও গ্রহণ করে, বিশেষ করে পাঞ্জাব, কাশ্মীর এবং মণিপুরে এবং কেন্দ্রীভূত ভারতের রাষ্ট্রের প্রতিরক্ষা প্রত্যাখ্যান করে।  ১৯৯০ সালের ডিসেম্বরে তারা তাদের প্রথম কংগ্রেস অনুষ্ঠিত হয়েছিল যেখানে তারা সোভিয়েত ইউনিয়নের পতনের প্রতিফলন করেছিল, ঘোষণা করেছিল যে "আমরা আমাদের নিজস্ব মডেল"। তারা এই সিদ্ধান্তে উপনীত হয়েছিল যে "শ্রমিক ও কৃষক, নারী ও যুবক, তাদের সমষ্টিতে সংগঠিত, যাদের শাসন করা উচিত"। তারা কমিউনিস্ট আন্দোলনকে এক হিসাবে স্বীকৃতি দিয়েছিল এবং সামাজিক-গণতন্ত্রকে ডান প্রতিক্রিয়া এবং বিপ্লবের মধ্যে একটি সমঝোতা হিসাবে প্রত্যাখ্যান করেছিল এবং ভারতীয় জনতা পার্টির (বিজেপি) বিরুদ্ধে ভারতীয় জাতীয় কংগ্রেস দলের সমর্থন প্রত্যাখ্যান করেছিল।  দ্বিতীয় কংগ্রেস ১৯৯৯ সালে এবং তৃতীয় কংগ্রেস ২০০৫ সালের জানুয়ারিতে অনুষ্ঠিত হয়। পরে ভারতের কমিউনিস্ট গদর পার্টির সংবিধান গৃহীত হয়। ২০১০ সালের অক্টোবরে চতুর্থ কংগ্রেস অনুষ্ঠিত হয়। ২৫ ডিসেম্বর ২০১০ পার্টি প্রতিষ্ঠার ৩০ তম বার্ষিকী হিসাবে চিহ্নিত।  সিজিপিআই-এর কাজটি মার্কসবাদ-লেনিনবাদের তাত্ত্বিক চিন্তার উপর ভিত্তি করে এবং সমসাময়িক মার্কসবাদী-লেনিনবাদী চিন্তাধারা দ্বারা পরিচালিত।   তথ্যসূত্র   বিষয়শ্রেণী:ভারতের সাম্যবাদী দল বিষয়শ্রেণী:১৯৮০-এ প্রতিষ্ঠিত রাজনৈতিক দল
কায়সার জামশাইদ লোন হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে লোলাব বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:কুপওয়াড়া জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
থাম্ব|336x336পিক্সেল|মধু-কৈটভ নিধনের ফোলিও মধু (সংস্কৃত: मधु) ও কৈটভ (সংস্কৃত: कैटभ) হিন্দু ধর্মগ্রন্থের দুইজন অসুর এবং তারা হিন্দুধর্মীয় বিশ্বতত্ত্বের সাথে যুক্ত।   কিংবদন্তি  তারা উভয়ই ভগবান বিষ্ণুর কানে কানের খৈল থেকে উদ্ভূত হয়েছিল যখন তিনি যোগনিদ্রায় ধ্যানরত গভীর ঘুমে নিমগ্ন ছিলেন। তার নাভি থেকে, একটি পদ্ম ফুটেছিল যার উপর স্রষ্টা ব্রহ্মা, মহাবিশ্বের সৃষ্টির কথা চিন্তা করতে বসেছিলেন। পদ্মের উপরে দুটি শিশিরবিন্দু বিষ্ণু সৃষ্টি করেছিলেন। একটি ফোঁটা মধুর মতো মিষ্টি ছিল এবং সেই ফোঁটা থেকে মধুর উদ্ভব হয়েছিল, যা তমস (অন্ধকার) গুণে আচ্ছন্ন হয়েছিল। অন্য ফোঁটা ছিল কঠিন, এবং তা থেকে জন্ম হয় কৈটভ, রাজস (ক্রিয়াকলাপ) গুণে আবিষ্ট।  দেবীভাগবত পুরাণ অনুসারে, মধু ও কৈটভ ভগবান বিষ্ণুর কানের মোম থেকে উদ্ভূত হয়েছিল এবং দেবী মহাদেবীর উদ্দেশ্যে ভাগবীজ মন্ত্র জপে দীর্ঘ সময় ধরে তপস‍্যা করেছিল। দেবী তাদের অজেয়তা ও স্বেচ্ছামৃত্যুর বর দিয়েছিলেন। অহংকারী রাক্ষসরা তখন ব্রহ্মাকে আক্রমণ করে বেদ চুরি করে নিয়ে পাতালে পালায়। ব্রহ্মা বিষ্ণুর স্তূতি করে সাহায্য চাইলেন কিন্তু বিষ্ণুকে যোগনিদ্রা থেকে জাগাতে। দুই রাক্ষস তখন বিষ্ণুর বিরুদ্ধে যুদ্ধ করে এবং অপরাজিত থাকে। মহাদেবীর পরামর্শে বিষ্ণু দুটি রাক্ষসকে ধ্বংস করার জন্য একটি কৌশল অবলম্বন করেন। বিষ্ণু দুই অসুরের শক্তির প্রশংসা করে বলেন যে তিনি তাদের খুশি হয়ে বর দিতে চান। বিষ্ণুর বিরুদ্ধে তাদের বিজয়ে গর্বিত অহংকারী রাক্ষসরা, বলে যে তারাই বরং তাকে বর দিতে ইচ্ছুক। বিষ্ণু চতুরতার সাথে মধু ও কৈটভের কাছে তাদের নিধনের বর চেয়ে নেন।  পরাজিত হয়ে, অসুররা বিষ্ণুকে জল ব্যতীত যেকোনো স্থানে বধ করার অনুরোধ করেছিল, কারণ তারা ধারণা করে যে তারা ভূমিতে অজেয় থাকবে। পরবর্তীকালে বিষ্ণু তাঁর সুদর্শন চক্র দিয়ে তাদের পরাজিত করেন:  ভাগবত পুরাণে বলা হয়েছে যে সৃষ্টির সময়, রাক্ষস মধু এবং কৈটভ ব্রহ্মার কাছ থেকে বেদ চুরি করে আদিম সাগরের জলের গভীরে লুকিয়ে রেখেছিল। বিষ্ণু, হয়গ্রীব রূপে তাঁর প্রকাশে, তাদের হত্যা করেন এবং বেদ পুনরুদ্ধার করেন। মধু ও কৈটভের দেহ ২ এর ৬-সূচকে বিভক্ত হয়ে যায় - অর্থাৎ বারোটি টুকরো (দুটি মাথা, দুটি ধড়, চারটি বাহু এবং চারটি পা)। এগুলো পৃথিবীর বারোটি সিসমিক প্লেটের প্রতিনিধিত্ব করে।  অন্য কিংবদন্তি অনুসারে, মধু ও কৈটভ ছিলেন দুটি রাক্ষস যারা ব্রহ্মাকে ধ্বংস করার জন্য যথেষ্ট শক্তিশালী হয়ে উঠেছিলেন। যাইহোক, ব্রহ্মা তাদের দেখেছিলেন এবং দেবী মহামায়ার কাছে সাহায্যের জন্য অনুরোধ করেন। বিষ্ণু তখন জেগে উঠলেন এবং দুই ষড়যন্ত্রকারী রাক্ষসকে হত্যা করা হল। এর ফলে বিষ্ণু মধুসূদন - মধুর হত্যাকারী এবং কৈটভজিৎ — কৈটভ নিধনকারী নামে পরিচিতি লাভ করে।  মহাভারতে বলা হয়েছে যে ধুন্ধু নামে অসুরদের একটি সন্তান জন্মেছিল। পিতাকে হত্যা করার জন্য বিষ্ণুর বিরুদ্ধে প্রতিশোধ নেওয়ার আকাঙ্ক্ষার কারণে, ইক্ষ্বাকু রাজবংশের রাজা কুবলশ্ব এবং তার পুত্রদের দ্বারা তাকে হত্যা করা হয়েছিল।  তথ্যসূত্র  বহিঃসংযোগ  Dictionary of Hindu Lore and Legend, by Anna Dhallapiccola,   বিষয়শ্রেণী:হিন্দু পৌরাণিক চরিত্র বিষয়শ্রেণী:অসুর বিষয়শ্রেণী:হিন্দু পুরাণ বিষয়শ্রেণী:পুরাণ
রাশিয়া-২ () ছিল ভিজিটিআরকে দ্বারা পরিচালিত একটি প্রাক্তন রাশিয়ান টেলিভিশন চ্যানেল। এটি প্রাথমিকভাবে খেলাধুলা সম্প্রচার করতো।  ২০০৭ থেকে ২০০৯ সময়কালে দিনের বেলায়, এটি বিবিগন নামে শিশুদের চ্যানেল সম্প্রচার করতো।  জানুয়ারী ১, ২০১০ এর আগে, এটি স্পোর্ট নামে পরিচিত ছিল, কিন্তু তারপর থেকে এটি একটি বিস্তৃত বিন্যাসের কারণে পুনরায় ব্র্যান্ড করা হয়।  ১ নভেম্বর ২০১৫-এ চ্যানেলটি বন্ধ হয়ে যায় এবং এর সম্প্রচার ফ্রিকোয়েন্সি একটি নতুন স্পোর্টস টেলিভিশন চ্যানেল ম্যাচ টিভি গ্রহণ করে।   প্রোগ্রাম    খবর এবং কারেন্ট অ্যাফেয়ার্স    বলশয় স্পোর্ট (বড় খেলা) — খেলাধুলার খবর।   তথ্যচিত্র    মোয়া প্ল্যানেটা (মাই প্ল্যানেট) - মোয়া প্ল্যানেটা নামে প্রোগ্রামের ব্লক।  নাউকা ২.০ (সায়েন্স ২.০) - নাউকা ২.০ নামে প্রোগ্রামের ব্লক।   অন্যান্য    ফিচার ফিল্ম (থ্রিলার এবং অ্যাডভেঞ্চার)  90x60x90 (বিনোদন)   চ্যানেল দ্বারা সম্প্রচারিত ক্রীড়া ইভেন্ট    বায়াথলন বিশ্বকাপ  এফআইএ ফর্মুলা ওয়ান ওয়ার্ল্ড চ্যাম্পিয়নশিপ  কেএইচএল  প্রিমিয়ার লিগ  রাশিয়ান প্রিমিয়ার লিগ  এফএ কাপ  এম-১ গ্লোবাল, ইউএফসি, Bellator MMA, ONE চ্যাম্পিয়নশিপ, এবং অন্যান্য এমএমএ প্রচার   বহিঃসংযোগ     বিষয়শ্রেণী:রুশ ভাষার টেলিভিশন স্টেশন বিষয়শ্রেণী:২০১৫-এ বিলুপ্ত টেলিভিশন চ্যানেল ও স্টেশন বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
নাজিরাবাজার ঢাকার একটি শহরতলি। এটি শহরের পুরানো অংশে অবস্থিত। এখানে অনেক জুতার কারখানা আছে। এই জায়গাটি রেস্তোরাঁ ও খাবারের জন্যও বিখ্যাত। কাজী আলাউদ্দিন সড়ক, বংশাল, ফ্রান্স সড়ক এলাকা নিয়ে নাজিরাবাজার এলাকা গঠিত। গুলিস্তানের সামনে বঙ্গবাজার এলাকা থেকে নাজিরাবাজার একটু হাঁটলেই নাজিরাবাজার যাওয়া যায়।   ইতিহাস  কথিত রয়েছে যে, মুঘল আমলে বিভিন্ন সরকারি দপ্তরের নাজিররা ঢাকায় বসবাস করতেন। নাজিরারা যে এলাকায় বসবাস করতেন সেখানে বাজারটি তৈরি করা হয়েছিল বলে বাজারটিকে নাজিরাবাজার বলা হয়।  ১৯৫৪ সালে পাকিস্তানের গভর্নর জেনারেল গোলাম মোহাম্মদ যুক্তফ্রন্ট মন্ত্রিসভা বিলুপ্ত করে এবং একটি গভর্নরের শাসন জারি করার পর শেখ মুজিবুর রহমান গ্রেফতার হলে শেখ ফজিলাতুন্নেসা মুজিব নাজিরাবাজারের একটি বাড়িতে উঠেন।  বাংলাদেশে নিযুক্ত সাবেক মার্কিন রাষ্ট্রদূত আর্ল রবার্ট মিলার ২০১৯ সালে নাজিরাবাজারের বিরিয়ানির স্বাদ নিতে এসেছিলেন। সেখানের বিরিয়ানি খেয়ে তিনি এর প্রশংসা করেন।   রেস্তোরাঁ  নাজিরাবাজার এলাকায় খাবারের দোকানগুলো ২৪ ঘণ্টা খোলা থাকে। এলাকাটি ভোজন রসিকদের কাছে জনপ্রিয়। কাজী আলাউদ্দিন রোড ধরে হাঁটার সময় রাস্তার দুই পাশে বিভিন্ন খাবারের স্টল। কিছু দূরে নাজিরাবাজার মোড়। এই মোড়কে ঘিরেই পুরান ঢাকার ঐতিহ্যবাহী সব খাবারের দোকান। বিরিয়ানি থেকে চপ, কাবাব, গরুর ভুঁড়ি ভাজা, মিষ্টি, বাকরখানি এবং আরও অনেক কিছু সেখানে পাওয়া যায়। নাজিরা বাজারে হাজির বিরিয়ানি, নান্না বিরিয়ানি, মামুন বিরিয়ানি ও হানিফ বিরিয়ানির দোকান রয়েছে। নাজিরাবাজারের বিউটি লাচ্ছি ও ফালুদার দোকান সারাদেশে জনপ্রিয়। তারা লস্যি, ফালুদা ও বিউটি শরবত বিক্রি করে। নাজিরাবাজার মোড়ের ঠিক পাশেই রয়েছে জনপ্রিয় দোকান বিসমিল্লাহ কাবাব ঘর। বিভিন্ন কাবাব ছাড়াও এই দোকানের বিশেষত্ব হল তাদের খাসির গুরদা। নাজিরাবাজারের আরেকটি বিখ্যাত রেস্তোরাঁ বুখারি রেস্তোরাঁ চপ ও নানের জন্য উল্লেখযোগ্য। তাদের বিশেষ খাদ্য হল চিকেন ভেজিটেবল চপের সাথে তিন ধরনের নান। নাজিরাবাজারের আগাসাদেক সড়ক ও কাজী আলাউদ্দিন সড়কের পানের দোকানে আগুন পান বিক্রি হয়। নাজিরাবাজারে মাঠার দোকানে সকালের মাঠা-ছানা বিক্রি হয় যা পুরান ঢাকার আরেকটি বিখ্যাত জিনিস।   ২০২১-এর অগ্নিকাণ্ড  ২০২১ সালের ডিসেম্বরে নাজিরাবাজারের সুরুজ ম্যানশনের দ্বিতীয় তলায় একটি জুতার কারখানায় আগুন লাগে। পরে ফায়ার সার্ভিসের ৬টি ইউনিট এক ঘণ্টার চেষ্টায় আগুন নিয়ন্ত্রণে আনে। এ ঘটনায় কোনো হতাহতের খবর পাওয়া যায়নি।   তথ্যসূত্র   বিষয়শ্রেণী:ঢাকার রেস্তোরাঁ বিষয়শ্রেণী:পুরান ঢাকা বিষয়শ্রেণী:বাংলাদেশের পথখাবার বিষয়শ্রেণী:বাংলাদেশের রেস্তোরাঁ পাড়া ও রাস্তা বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকার পাড়া
ডাঃ রতনচন্দ্র কর হলেন আন্দামান ও নিকোবর দ্বীপপুঞ্জের অবসরপ্রাপ্ত সরকারি চিকিৎসক। স্থানীয়দের কাছে 'জারোয়াদের ডাক্তার' নামে পরিচিত বাঙালি চিকিৎসক যিনি জীবনের অর্ধেকের বেশিরভাগ সময়ই জারোয়া জনজাতির চিকিৎসায় কাটিয়ে দেন।  চিকিৎসা ক্ষেত্রে তার নিরলস প্রচেষ্টার জন্য ভারত সরকার ২০২৩ খ্রিস্টাব্দে ভারতের চতুর্থ সর্বোচ্চ বেসামরিক পুরস্কার পদ্মশ্রী  প্রদান করে।    সংক্ষিপ্ত জীবনী  রতনচন্দ্র করের জন্ম  পশ্চিমবঙ্গের অধুনা পশ্চিম মেদিনীপুর জেলার ঘাটাল মহকুমার মনসুকার সন্নিহিত বনহরিসিংহপুর গ্রামে। বিদ্যালয়ের পাঠ শেষে কলকাতার  নীলরতন সরকার মেডিক্যাল কলেজ ও হাসপাতালে ডাক্তারী পড়তে আসেন। ১৯৮২ খ্রিস্টাব্দে তিনি  চিকিৎসাশাস্ত্রে কলকাতা বিশ্ববিদ্যালয়ের স্নাতক হন।  কর্মজীবন  কিছুদিন ডাঃ রতনচন্দ্র কর নাগাল্যান্ডে স্থানীয় কোন্যাক জনজাতির চিকিৎসার কাজে লিপ্ত থাকেন। তার সেই অভিজ্ঞতার কারণে  আন্দামান ও নিকোবর দ্বীপপুঞ্জের কেন্দ্রশাসিত অঞ্চল প্রশাসন ১৯৯৮ খ্রিস্টাব্দে মেডিক্যাল অফিসার হিসাবে স্থানান্তরিত করে। সেখানকার এক প্রত্যন্ত দ্বীপে জারোয়া জনজাতির বহু মানুষেরা সেসময় সংক্রামক ব্যাধি হামে আক্রান্ত হয়েছিল। জারোয়া সম্প্রদায়ের লোকেরা বিষাক্ত ধনুক ও তীরে সজ্জিত থাকেন এবং তারা বহিরাগতদের প্রবেশ পছন্দ করে না। কাজেই সকলে নিরাপত্তার বিষয়ে চিন্তিত থাকেন। ডাঃ কর নাগাল্যান্ডে কাজ করার অভিজ্ঞতার উপর চ্যালেঞ্জ নিয়ে মধ্য আন্দামানের পোর্ট ব্লেয়ার হতে ৯০ কিলোমিটার দূরত্বে ৭০০ বর্গকিলোমিটার বিস্তৃত জারোয়া অধ্যুষিত জঙ্গলে কদমতলা হাসপাতালে যান।  জারোয়াদের সম্ভাব্য প্রতিক্রিয়ার বিষয় মাথায় রেখে মাত্র চার থেকে পাঁচ মাসে তাদের ভাষা শেখেন ও সংস্কৃতির সঙ্গে পরিচিত হন এবং  সুচিকিৎসায় তাদের সঙ্গে মিশে যান। তাদের হাম এবং অন্যান্য রোগ থেকে বাঁচিয়ে তোলেন। পরবর্তীতে তাদের শুধু রোগ নিরাময় নয়, বিলুপ্তির হাত থেকেও তাদের রক্ষা করেন।  ১৯৯৮ খ্রিস্টাব্দ হতে ২০০৩ খ্রিস্টাব্দ পর্যন্ত সময়ে জনজাতির সংখ্যার বৃদ্ধি হয়। ২০০৩ খ্রিস্টাব্দে তিনি পোর্ট ব্লেয়ারের ফিরে আসেন,কিন্তু জারোয়াদের চিকিৎসার জন্য প্রায়শই প্রত্যন্ত স্থানে চলে যেতেন। ২০০৬ খ্রিস্টাব্দে তিনি  আন্দামান ও নিকোবর দ্বীপপুঞ্জের কেন্দ্রশাসিত প্রশাসনের আদিবাসী কল্যাণ দপ্তরের ডেপুটি ডিরেক্টর হন এবং ২০১২ খ্রিস্টাব্দ হতে ২০১৩ খ্রিস্টাব্দ পর্যন্ত তিনি নীল দ্বীপে স্থানান্তরিত হন। ২০১৪ খ্রিস্টাব্দে অবসরের পর তিনি কিছুদিন  আন্দামান ও নিকোবর দ্বীপপুঞ্জের চাথাম দ্বীপে অবস্থিত এশিয়ার বৃহত্তম এবং প্রাচীন করাত কল চাথাম স মিল-এ চিকিৎসা পরিষেবা প্রদান করেন। ২০২২ খ্রিস্টাব্দ হতে তিনি ব্যাঙ্গালোরে বসবাস করছেন। আন্দামান ও নিকোবর দ্বীপপুঞ্জের এই জনজাতির উপর  ইংরাজীত-দ্য জারোয়াজ্ অফ দ্য আন্দামানস্ ও বাংলাতে - আন্দামানের আদিম জনজাতি জারোয়া'' গ্রন্থ রচনা করেছেন ডাক্তার কর।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:পশ্চিমবঙ্গের মেদিনীপুর জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:পশ্চিমবঙ্গের ব্যক্তি বিষয়শ্রেণী:২১শ শতাব্দীর ভারতীয় চিকিৎসক
স্যার নাইজেল টমাস লাভরিজ ফিশার, এমসি (১৪ জুলাই ১৯১৩ - ৯ অক্টোবর ১৯৯৬) যুক্তরাজ্যের একজন রক্ষণশীল পার্টির রাজনীতিবিদ ছিলেন।   সংসদীয় কর্মজীবন  ফিশার ১৯৪৫ সালে চিসলেহার্স্টে প্রতিদ্বন্দ্বিতা করেছিলেন। তিনি ১৯৫০ থেকে ১৯৫৫ সাল পর্যন্ত হিচিনের সংসদ সদস্য এবং ১৯৫৫ থেকে ১৯৮৩ সাল পর্যন্ত সুরবিটনের সংসদ সদস্য ছিলেন - পূর্ববর্তী রিচার্ড ট্রেসি। তিনি ১৯৫১ সাল পর্যন্ত গুইলিম লয়েড জর্জের সংসদীয় প্রাইভেট সেক্রেটারি এবং ১৯৬২ থেকে ১৯৬৩ সাল পর্যন্ত উপনিবেশগুলির এবং ১৯৬৩ থেকে ১৯৬৪ সাল পর্যন্ত কমনওয়েলথ সম্পর্ক এবং উপনিবেশগুলির জন্য জুনিয়র মন্ত্রী ছিলেন।  ফিশার ১৯৭৩ সালে তার ঘনিষ্ঠ বন্ধু, টরি স্টেটসম্যান, ইয়ান ম্যাক্লিওডের প্রথম জীবনী লিখেছিলেন। ম্যাক্লিওডের মতো, ফিশারও টোরি পার্টির উদারপন্থী শাখায় ছিলেন, মৃত্যুদণ্ডের বিরোধিতা করেছিলেন এবং সমকামী আইন সংস্কারকে সমর্থন করেছিলেন। তিনি কমনওয়েলথ অভিবাসী আইন ১৯৬২- এর পক্ষে ভোট দিতে অস্বীকারকারী দু'জন কনজারভেটিভ এমপিদের একজন এবং কমনওয়েলথ অভিবাসী আইন ১৯৬৮-এর বিরুদ্ধে ভোট দেওয়া পনের জনের একজন।Hansen, R. (1999). The Kenyan Asians, British Politics, and the Commonwealth Immigrants Act, 1968. The Historical Journal, 42(3), 809-834   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:মিলিটারি ক্রস প্রাপক বিষয়শ্রেণী:ওয়েলশ গার্ডস কর্মকর্তা বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯৬-এ মৃত্যু বিষয়শ্রেণী:১৯১৩-এ জন্ম বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪